অ্যামাজন ট্রেইল ২

আমাজন ট্রেইল ২ হলো একটি সিমুলেশন ভিডিও গেম। এটি দি অ্যাডভেঞ্চার কোম্পানি তৈরি এই গেইমটিকে এমইসিসি ম্যাকিনটোশ ও উইন্ডোজের জন্য প্রকাশ করেছে। এটি ১৯৯৬ সালের সেপ্টেম্বর মাসে মুক্তি পায়। গেমটি দ্য অরেগন ট্রেইল গেমের একটি স্পিন-অফ।

এটি আমাজন ট্রেইল ভিডিও গেম সিরিজের দ্বিতীয় গেম। এটি দ্য আমাজন ট্রেইলের পরে এবং আমাজন ট্রেইল ৩য় এডিশনের আগে প্রকাশিত হয়।

এটি কোয়ান্টেক্স ৫৫০০-এর সাথে একটি গেম বান্ডিলে অন্তর্ভুক্ত ছিল। এছাড়াও এটি দ্য অরেগন ট্রেইল ৩য় এডিশন এবং [[মায়াকোয়েস্ট: দ্য মিস্ট্রি ট্রেইলে' সাথে ট্রেইল মিক্স সোশ্যাল স্টাডিজ বান্ডিলে অন্তর্ভুক্ত ছিল। কোয়ান্টেক্স কিউপি৬/৩৩৩ এম-১সি প্যাকেজের সফটওয়্যার প্যাকেজেও এই গেমটি অন্তর্ভুক্ত ছিল।

 প্রযোজনা 
এই শিক্ষামূলক ভিডিও গেমটির উদ্দেশ্য হলো খেলোয়াড়দের "আমাজন নদীর সংস্কৃতি, পরিবেশ এবং ইতিহাস" সম্পর্কে শিক্ষা দেওয়া। রিচার্ড ডি. থম্পসন ছিলেন গেমটির ভিডিও পরিচালক।

গেমটি দ্য স্ট্রং ন্যাশনাল মিউজিয়াম অফ প্লেতে দান করা হয়েছিল।

 পটভূমি 
মিউজিয়াম অফ অ্যানসিয়েন্ট আর্ট বা প্রাচীন শিল্পকলা জাদুঘরে একটি রহস্যময় ঘটনার মাধ্যমে গেমটি শুরু হয়। এর ফলে খেলোয়াড় আমাজনে গিয়ে পৌঁছায়। এরপর একটি রোগের স্থানীয় প্রতিষেধক বা ওষুধ খোঁজার জন্য খেলোয়াড়দের পাঠানো হয়। গেমের মূল লক্ষ্য হলো ভিলকাবাম্বা শহরে পৌঁছানো।

 গেমপ্লে দ্য অরেগন ট্রেইলের মতো "একই ধরনের গেমপ্লে এবং শিক্ষণীয় শৈলী" এতে রয়েছে। এই ইন্টারেক্টিভ বা মিথস্ক্রিয়াযুক্ত শিক্ষামূলক অভিযাত্রায় খেলোয়াড়েরা একটি ডিঙি নৌকায় (ক্যানু) চড়ে দক্ষিণ আমেরিকার আমাজন নদীতে ভার্চুয়াল ভ্রমণ করে। গেমটিতে ৩টি স্তরের ডিফিকাল্টি বা কাঠিন্য রয়েছে। সুস্থ থাকা, সম্পদ বুদ্ধিমত্তার সাথে ব্যবহার করা এবং গেইমের চরিত্রদের সাথে সঠিকভাবে কথা বলার মাধ্যমে খেলোয়াড়রা পয়েন্ট পায়। সেরা খেলোয়াড়দের নাম হাই স্কোর তালিকায় রাখা হয়। মাছ ধরার সময় হারপুন বা বর্শা কত জোরে ছোড়া হচ্ছে, তা একটি ফিশিং মিটারে দেখা যায়। গাইডরা খেলোয়াড়কে প্রশ্ন জিজ্ঞাসা করে, গেমটি এগিয়ে নেওয়ার জন্য সেগুলোর উত্তর দিতে হয়। গেমটিতে চারজন নদী গাইড, ১৭টি কাজ (অ্যাসাইনমেন্ট) এবং ৫০টি চরিত্র রয়েছে।

 সমালোচকদের অভ্যর্থনা 
জ্যানিস রিউটার সায়েন্স অ্যান্ড চিলড্রেন জার্নালে লিখেছিলেন যে, গেমটি একটি "উত্তেজনাপূর্ণ, দুঃসাহসিক অভিযাত্রা"। এতে "আকর্ষণীয় গ্রাফিক্স", "রহস্যময় এবং কৌতূহলজাগানো সাউন্ড এফেক্ট" এবং "সুন্দর থ্রিডি...দৃশ্য" রয়েছে। বোস্টন হেরাল্ড গেমটির পূর্বসূরি "খুবই সাধারণ" এবং "ততটা আকর্ষণীয় নয়" আমাজন ট্রেইলের সাথে এর ইতিবাচক তুলনা করেছে। তারা এটিকে "যেসব পরিবারের কাছে এখনো আমাজন ট্রেইল নেই, তাদের জন্য একটি ভালো কেনাকাটা" হিসেবে গণ্য করেছে। কম্পিউটার শপার বলেছিল যে, গেমটি অন্তর্ভুক্ত থাকা একটি সফটওয়্যার প্যাকেজ "প্রথমবার ক্রেতাদের জন্য শুরু করার একটি দুর্দান্ত মাধ্যম"। দ্য ওয়াশিংটন পোস্ট''এর পর্যালোচনায় তাদের "শিশু সফটওয়্যার পরীক্ষক" সারাহ ফিলিপসের মন্তব্য অন্তর্ভুক্ত ছিল। তিনি বলেছিলেন যে গেমের কিছু অংশ "বেশ সুন্দর" আবার কিছু অংশ "অত্যন্ত হতাশাজনক" হতে পারে। এমইসিসি এটিকে "সর্বকালের অন্যতম সেরা আকর্ষণীয় ইন্টারেক্টিভ অ্যাডভেঞ্চার" হিসেবে গণ্য করেছে। টিইএসএল-ইজে এটিকে "চমৎকার" এবং "কল্পনাপ্রসূত" হিসেবে বর্ণনা করেছে।

 তথ্যসূত্র 

 আরও পড়ুন 
 Software and CD-ROM Reviews on File
 Bibliographic Guide to Education

 STUDENTS' MOTIVATION IN CHOOSING CALL SUBJECT AT ENGLISH EDUCATION 


বিষয়শ্রেণী:১৯৯৬-এর ভিডিও গেম
বিষয়শ্রেণী:দি অ্যাডভেঞ্চার কোম্পানির গেম
বিষয়শ্রেণী:দ্য লার্নিং কোম্পানির গেম
বিষয়শ্রেণী:দ্য অরেগন ট্রেইল (সিরিজ)
বিষয়শ্রেণী:সিমুলেশন ভিডিও গেম
বিষয়শ্রেণী:সিঙ্গেল-প্লেয়ার ভিডিও গেম
বিষয়শ্রেণী:যুক্তরাষ্ট্রে তৈরি ভিডিও গেম
বিষয়শ্রেণী:আমাজনের প্রেক্ষাপটে ভিডিও গেম
বিষয়শ্রেণী:এমইসিসি গেম
বিষয়শ্রেণী:একক খেলোয়াড় ভিডিও গেম
বিষয়শ্রেণী:যুক্তরাষ্ট্রে উন্নীত ভিডিও গেম